**201214**

**Исаак Уаттс**

***«Уа, Ием, атам заманнан бері Өзің***

***Баспанамыз біздің болып келесің.***

***Жаратылмай-ақ жер мен бүкіл әлем,***

***Таулар жаратылмас бұрын бар боп келген,***

***Мәңгі тірі болатын Құдайсың Сен!»***

***(Забур 89:2-3)***

Оның өте үлкен имек тұмсығы (мұрны) болатын. Оның керемет жан-дүниесі болғанымен, Исаак Уаттстың сыртқы келбетінде тартымды ештеңе болған жоқ. Бірде біреу оның басы бүкіл денесіне қарағанда үлкенірек болып көрінетінін байқады, ал кішкентай көздері мен қисық мұрны оған әдемі болып көрінуге ешқандай мүмкіндік бермейтін.

Ол ешқашан үйленбеген, бірақ оның өлеңдерін оқығаннан кейін, бір әйел оған ғашық болған еді. Сөйтіп, екеуі романтикалық хат жазысты, бірақ бірінші кездесуден кейін екеуінің қарым-қатнысы аяқталды.

Төрт жасында, әкесі арқасында Исаак латын тілін үйренді. Уақыт өте келе ол грек, еврей және француз тілдерінде оқи бастады. Ол нағыз кемеңгер еді, бірақ Англия қауымына мойынсұнудан бас тартқандықтан, ол Кембридж және Оксфорд университеттеріне қабылданбады. Сондықтан ол тәуелсіз мәсіхшілер басқаратын колледжде оқыды.

Дегенмен, ол бұл дүниеге өз әсерін тигізді. Ол алты жүзден астам мадақтау әндерін жазды, олардың кейбіреулері бүгінде айтылып жүр. Ол көптеген кітаптардың, соның ішінде логика, грамматика, педагогика, этика, астрономия, география және теология салаларында әр түрлі тақырыптағы елу екі кітаптың авторы.

Ол отбасындағы тоғыз баланың бірі болды. Исаак жас кезінде, үнемі өлең жазатын, сондықтан жиі рифмамен сөйлейтін. Әкесі бұған қатты ашуланғаны соншалық, бір күні ол Исаакқа осының бәрін тоқтатуын бұйырды, әйтпесе оны жазалайтыны туралы айтты. Бірақ сонда да бала Исаак, әдейі емес, рифмалап айтқан сөздері аузынан шығып кететін. Бірде әкесі осы үшін оны жазалаған кезде, Исаак жылап тұрып: «Мені ренжітудің қажеті жоқ, сонда рифмамен сөйлемейтін боламын», - деді.